แบงก์โน้ตส์
เก็บตกจากงาน “ธนชาต หวานได้อีก” ที่นำสื่อมวลชนไปร่วมเติมความหวานกันถึงสวนผึ้ง ราชบุรี
25 มิ.ย. 2555

เข้าเป้า
เก็บตกจากงาน “ธนชาต หวานได้อีก” ที่นำสื่อมวลชนไปร่วมเติมความหวานกันถึงสวนผึ้ง ราชบุรี




ตลอดทริป เฮียสมเจตน์ หมู่ศิริเลิศ ประธานเจ้าหน้าที่บริหาร ธนาคารธนชาต ได้เข้าร่วมกิจกรรมกับเหล่าสื่อมวลชนทุกแมตช์ไม่มีพลาด จะเป็นเกมแข่งรถ ATV หรือจะเป็นเกมยิงปืน 
แม้จะแข่งคาราโอเกะ เฮียสมเจตน์ก็สู้ไม่ถอย ร้องเพลงหวานก็หวานจนมดเรียกพี่ 
มาถึงเกมยิงธนูนี่แหละ ที่คุณสมเจตน์ตั้งใจมากที่จะโชว์ความแม่นยำ เพื่อให้เข้าเป้าหัวใจดวงโตที่พนักงานเอาไปปักไว้ โดยมีกองเชียร์ส่งเสียงให้กำลังใจอยู่ห่างๆ 
เมื่อเฮียสมเจตน์ยกคันศรขึ้นง้าง และยิงลูกธนูออกไป ทุกคนถึงกับอ้าปากค้าง และตามมาด้วยเสียงเฮ เพราะลูกธนูตรงดิ่งเข้าเป้ากลางใจ แม่นเหมือนจับวาง 
ได้รับคำชมเซ็งแซ่ ท่านซีอีโอสมเจตน์แอบยิ้มภูมิใจกับผลงานตัวเอง แต่ลูกน้องอาจจะใจเต้นตุ๊มๆ ต้อมๆ ว่าเฮียเค้าจะส่งสัญญาณเป็นนัยๆ ว่า ปีนี้สินเชื่อทุกตัวของธนชาตต้องเข้าเป้าทุกตัวหรือเปล่า ฮ่า ฮ่า ฮ่า